Document ID: 32001L0063

Kommissionens direktiv 2001/63/EF
af 17. august 2001
om tilpasning til den tekniske udvikling af Europa-Parlamentets og Rådets direktiv 97/68/EF om indbyrdes tilnærmelse af medlemsstaternes lovgivning om foranstaltninger mod emission af forurenende luftarter og partikler fra forbrændingsmotorer til montering i mobile ikke-vejgående maskiner
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Europa-Parlamentets og Rådets direktiv 97/68/EF af 16. december 1997 om indbyrdes tilnærmelse af medlemsstaternes lovgivning om foranstaltninger mod emission af forurenende luftarter og partikler fra forbrændingsmotorer til montering i mobile ikke-vejgående maskiner(1), særlig artikel 14, og
ud fra følgende betragtninger:
(1) ECE-regulativ nr. 96 om emissioner fra kompressionstændingsmotorer til montering i landbrugs- og skovbrugstraktorer er udvidet til også at omfatte andre typer af mobile ikke-vejgående maskiner.
(2) Det Europæiske Fællesskab er kontraherende part for så vidt angår nævnte ECE-regulativ.
(3) Der bør være indbyrdes overensstemmelse mellem de tekniske forskrifter i nævnte regulativ og de dertil svarende bestemmelser i direktiv 97/68/EF.
(4) De i dette direktiv fastsatte foranstaltninger er i overensstemmelse med udtalelse fra det udvalg for tilpasning til den tekniske udvikling, der er nedsat ved Rådets direktiv 92/53/EØF(2).
(5) Direktiv 97/68/EF bør ændres i overensstemmelse med det ovenfor anførte -
UDSTEDT FØLGENDE DIREKTIV:
Artikel 1
Bilag III og IV til direktiv 97/68/EF ændres som anført i bilaget til nærværende direktiv.
Artikel 2
Direktivets bestemmelser betyder ikke, at godkendelser, der er meddelt i henhold til direktiv 97/68/EF inden datoen i artikel 3, bliver ugyldige, eller at sådanne godkendelser ikke kan udvides i henhold til bestemmelserne i det direktiv, de oprindelig blev meddelt i henhold til.
Artikel 3
Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 30. juni 2002. De underretter straks Kommissionen herom.
Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
Artikel 4
Dette direktiv træder i kraft på tyvendedagen efter offentliggørelsen i De Europæiske Fællesskabers Tidende.
Artikel 5
Dette direktiv er rettet til medlemsstaterne.
Udfærdiget i Bruxelles, den 17. august 2001.

Labels: 7
8
15
20